pythainlp/thai-wiki-dataset-v4 huggingface dataset:
พระปริยัติคุณาภรณ์ (เฉลี่ย สิริธโร)

ประวัติ.
ชาติภูมิ.
ชื่อ เฉลี่ย นามสกุล มณีวงษ์ ชาตะ วันที่ 18 กรกฎาคม พ.ศ. 2485 (วันเสาร์ ขึ้น 6 ค่ำ เดือน 8 หลัง ปีมะเมีย อธิกมาส) ณ บ้านดอนตูม ตำบลหนองสาหร่าย อำเภอศรีประจันต์ (ต่อมาแยกเป็นอำเภอดอนเจดีย์) จังหวัดสุพรรณบุรี
เป็นบุตรคนที่ 4 ในจำนวน 4 คน ของนายเผื่อน มณีวงษ์ กับนางย้วน เกิดวัน ครอบครัวประกอบอาชีพเกษตรกร
วัยเยาว์.
เมื่ออายุ 1 ขวบ บิดาเสียชีวิต จึงอยู่ในการดูแลของมารดาและญาติพี่น้อง จวบจนถึงวัยศึกษามารดาจึงนำไปฝากเข้าเรียนที่โรงเรียนวัดบ้านกรวด ตำบลหนองสาหร่าย อำเภอศรีประจันต์ (ต่อมาแยกเป็นอำเภอดอนเจดีย์) จังหวัดสุพรรณบุรี จวบจนสำเร็จการศึกษาชั้นประถมศึกษาปีที่ 4 ซึ่งเป็นระดับการศึกษาขั้นพื้นฐานในสมัยนั้น
ชีวิตวัยเยาว์เป็นเด็กขยัน เมื่อว่างเว้นจาการศึกษาเล่าเรียน จะช่วยครอบครัวทำงาน ทั้งงานในบ้านและนอกบ้าน โดยไม่ต้องให้บอกกล่าวตักเตือนเลย หลังจบการศึกษาจึงช่วยครอบครัวประกอบอาชีพ โดยทำหน้าที่เลี้ยงควาย และช่วยทำนา กระทั่งเติบโตเป็นหนุ่ม 
อุปสมบท.
วันที่ 27 เมษายน พ.ศ. 2505 (วันศุกร์ แรม 8 ค่ำ เดือน 5 ปีขาล) บรรพชาและอุปสมบท ณ พัทธสีมาวัดธัญญวารี ตำบลไร่รถ อำเภอเมืองสุพรรณบุรี (ปัจจุบันอยู่ในเขตอำเภอดอนเจดีย์) จังหวัดสุพรรณบุรี โดย
พระครูสุวรรณวิสุทธิ์ (เจริญ ปภาโส) วัดธัญญวารี เป็นพระอุปัชฌาย์
พระครูปุย ปุญฺญสิริ วัดเกาะ เป็นพระกรรมวาจาจารย์
พระมหาบุญพิง ปญฺญาภรโณ วัดโพธินิมิตร เป็นพระอนุสาวนาจารย์
สำเร็จเป็นพระภิกษุเวลา 23.58 น. ได้รับฉายาทางพระพุทธศาสนาว่า สิริธโร [สิ-หริ-ทะ-โร] แปลว่า "ผู้ทรงไว้ซึ่งความดี"
อุปสมบทแล้วจำพรรษาอยู่ที่วัดธัญญวารี ศึกษาพระธรรมวินัย และพระปริยัติธรรม แผนกธรรม จากพระครูสุวรรณวิสุทธิ์ (เจริญ ปภาโส) แล้วเดินทางไปศึกษาพระปริยัติธรรม แผนกบาลี ที่สำนักเรียนวัดดอนเจดีย์ ในสมัยพระวิบูลเมธาจารย์ (เก็บ ภทฺทิโย) เป็นพระอาจารย์ใหญ่สำนักเรียน
ท่านเล่าว่าสมัยนั้นไม่สะดวก ไม่พร้อมเหมือนสมัยนี้ ถนนยังเป็นลูกรัง เมื่อท่านฉันเพลที่วัดธัญญวารีเสร็จจึงเดินเท้าไปเรียนที่วัดดอนเจดีย์ เดินทางไปกลับ เพื่อไปเรียนอย่างนี้อยู่หลายปี เป็นศิษย์รุ่นพี่ร่วมรุ่นกับสามเณรสุชาติ สอดสี (ปัจจุบันคือ พระพรหมโมลี วัดปากน้ำ ภาษีเจริญ)
เคยประสงค์จะไปศึกษาพระปริยัติธรรมต่อที่วัดแห่งหนึ่งในกรุงเทพมหานคร แต่ก็เกิดความเป็นห่วงพระอุปัชฌาย์ อยู่ปฏิบัติรับใช้ ดูแลพระอุปัชฌาย์ตลอดมา โดยมีตำแหน่งหน้าที่เป็นผู้ช่วยเจ้าอาวาส ดำเนินงานด้านพระปริยัติธรรม
ต่อมามีความสนใจด้านกรรมฐาน จึงศึกษาจากพระครูวรนาถรังษี (ปุย ปุญฺญสิริ) วัดเกาะ อำเภอศรีประจันต์ จังหวัดสุพรรณบุรี ผู้เป็นพระกรรมวาจาจารย์ ซึ่งสืบทอดกรรมฐานมาแต่หลวงพ่ออิ่ม วัดหัวเขา อำเภอเดิมบางนางบวช จังหวัดสุพรรณบุรี
จำพรรษาอยู่ที่วัดธัญญวารีตลอดมา กระทั่งได้รับแต่งตั้งเป็นเจ้าคณะตำบลไร่รถ เป็นผู้ช่วยเจ้าอาวาสวัดธัญญวารี เป็นเจ้าคณะตำบลดอนเจดีย์ เป็นรองเจ้าคณะอำเภอดอนเจดีย์ เป็นรองเจ้าอาวาสวัดธัญญวารี เป็นเจ้าอาวาสวัดธัญญวารี เป็นเจ้าคณะอำเภอดอนเจดีย์ และเป็นรองเจ้าคณะจังหวัดสุพรรณบุรี ตามลำดับ จวบจนมรณภาพเมื่อ พ.ศ. 2561
อาพาธ และมรณภาพ.
พระปริยัติคุณาภรณ์ (เฉลี่ย สิริธโร) อาพาธเป็นมะเร็งที่กระเพาะอาหาร รักษาตัวที่โรงพยาบาลอู่ทอง อำเภออู่ทอง จังหวัดสุพรรณบุรี กระทั่งเวลา 00.29 น. ของวันที่ 29 พฤษภาคม พ.ศ. 2561 (วันอังคาร ขึ้น 15 ค่ำ เดือน 6 ปีจอ อธิกมาส) ตรงกับวันวิสาขบูชา ถึงแก่มรณภาพ ด้วยอาการสงบ ในอิริยาบทนั่งสมาธิ เจริญจิตภาวนา ท่ามกลางเสียงสวดมนต์ของศิษยานุศิษย์ สิริอายุ 76 ปี อุปสมบทได้ 56 พรรษา
ภาษาถิ่นซัวเถา

ภาษาถิ่นซัวเถา หรือในภาษาจีนกลางเรียก ภาษาถิ่นช่านโถว เป็นภาษาจีนถิ่นที่มีผู้พูดส่วนใหญ่ที่ซัวเถา มณฑลกวางตุ้ง ประเทศจีน โดยถือเป็นภาษาย่อยของภาษาหมิ่นเฉาช่าน ภาษาถิ่นนี้มีความคล้ายคลึงและเข้าใจซึ่งกันและกันกับภาษาถิ่นแต้จิ๋วเป็นส่วนมาก
อัตสึชิ วาตานาเบะ

อัตสึชิ วาตานาเบะ (; โรมาจิ: "Watanabe Atsushi", 9 เมษายน 1898 – 27 กุมภาพันธ์ 1977) เป็นนักแสดงภาพยนตร์ชาวญี่ปุ่น เขาปรากฏตัวในภาพยนตร์มากกว่า 80 เรื่อง ตั้งแต่ปี ค.ศ. 1921 ถึง ค.ศ. 1970
อาชีพ.
เริ่มต้นจากเขาย้ายมาทำงานภาพยนตร์ในปี ค.ศ. 1921 และเข้าร่วมทำงานกับ Makino Educational Pictures ซึ่งเป็นบริษัทต้นแบบของ Makino Film Productions ย้ายไปยังสตูดิโออื่น ๆ ในที่สุดเขาก็ตั้งรกรากที่สตูดิโอคามาตะของ Shochiku ในปี ค.ศ. 1925 และกลายเป็นดาราตลก โดยมักปรากฏตัวในภาพยนตร์ของ ไซโตะ โทราจิโร เขาได้เข้าร่วมกับบริษัทรีวิวของ โรปปะ ฟุรุกาวะ และสร้างภาพยนตร์ที่ Toho ในยุคหลังสงคราม เขาปรากฏตัวในภาพยนตร์หลายเรื่องของ อากิระ คุโรซาวะ
ผลงานที่ได้รับการคัดเลือก.
<templatestyles src="Div col/styles.css"/>
เชสยูนิเวอร์ซิตี

เชสยูนิเวอร์ซิตี (หรือที่รู้จักกันในชื่อ อังเดรเชสยูนิเวอร์ซิตี หรือที่เรียกสั้นๆว่า เชสยู) เป็นกลุ่มนักมวยปล้ำอาชีพระดับวีรชนของใน WWE เป็นอดีตแชมป์แท็กทีมของ NXT
บทบาทของกลุ่มประกอบด้วยองค์ประกอบของมหาวิทยาลัยด้านการศึกษา โดยอังเดร เชสทำหน้าที่เป็นคณบดี และคนอื่นๆ ทำหน้าที่เป็นนักศึกษา
อเล็กซิส อเลเก

อเล็กซิส อเลเก เอลานดี (เกิด 23 ธันวาคม ค.ศ. 1996) เป็นนักฟุตบอลอาชีพชาวแคเมอรูน ซึ่งเล่นให้กับFK Jablonecในตำแหน่งกองหน้า นอกจากนี้เขายังสามารถเล่นในตำแหน่งกองกลางได้อีกด้วย
ระดับสโมสร.
อเลเกประเดิมสนามในลีกเอิงฝรั่งเศสครั้งแรกกับน็องต์ เมื่อวันที่ 4 พฤศจิกายน 2015 ในนัดที่บุกไปชนะโอเฌเซ นิส 2–1 เขาทำประตูแรกในลีกในนัดประเดิมสนาม
อเล็กซิส อเลเก เซ็นสัญญากับโรเดซ เอเอฟ ในวันที่ 31 ธันวาคม 2019 สัญญาจะสิ้นสุดลงในช่วงจบฤดูกาล
อเล็กซีส อเลเก ย้ายร่วมทีมยับโลเน็ต เมื่อวันที่ 12 มิถุนายน 2023
อาชีพระดับนานาชาติ.
อเลเกเกิดที่ประเทศแคเมอรูนและย้ายมาอยู่ฝรั่งเศสตั้งแต่อายุยังน้อย เขาเคยเล่นให้ทีมเยาวชนของฝรั่งเศส ต่อมาเขาได้เป็นตัวแทนทีมชาติแคเมอรูนรุ่นอายุไม่เกิน 23 ปี ในการแข่งขันที่ชนะทีมชาติโมร็อกรุ่นอายุไม่เกิน 23 ปี 3-2 ในเดือนตุลาคม ค.ศ. 2016 ซึ่งเขาได้ทำประตูแรกในเกมนั้นด้วย
สหภาพประชาชนนิเวศน์วิทยาและสังคมใหม่

สหภาพประชาชนนิเวศน์วิทยาและสังคมใหม่ (NUPES หรือ NUPÉS) เป็นพันธมิตรของพรรคการเมืองฝ่ายซ้ายหลักของประเทศฝรั่งเศสที่จัดขึ้นเพื่อการเลือกตั้งสมาชิกสมัชชาแห่งชาติของค.ศ. 2022
เป็นพันธมิตรการเมืองฝ่ายซ้ายที่วงกว้างครั้งแรกนับตั้งแต่พันธมิตร "ซ้ายพหูพจน์"  ที่ก่อตั้งขึ้นเพื่อการเลือกตั้งสมาชิกสมัชชาแห่งชาติของค.ศ. 1997 ซึ้งมีลียอแนล ฌ็อสแป็ง เลขาธิการเอกพรรคสังคมนิยมในขณะนั้น เป็นผู้นำพันธมิตรในการเลือกตั้งครั้งนั้น
ประวัติ.
ในบริบทของการเลือกตั้งสมาชิกสมัชชาแห่งชาติของค.ศ. 2022 พรรคลาฟร็องแซ็งซูมีซ ซึ่งเป็นพรรคที่เสนอฌ็อง-ลุก เมลองชงในการเลือกตั้งประธานาธิบดีฝรั่งเศสของปีเดียวกัน หนึ่งในผู้ก่อตั้งพันธมิตร ได้พยายามรวมพรรคฝ่ายซ้ายหลักเข้าร่วมด้วยกันภายใต้พันธมิตรใหม่ ซึ่งตั้งชื่อพันธมิตรเป็น "สหภาพประชาชนนิเวศน์วิทยาและสังคมใหม่"
จากนั้น เมื่อวันที่ 2–3 พฤษภาคม ค.ศ. 2022 มีพรรคนักนิเวศนิยมและพรรคคอมมิวนิสต์ฝรั่งเศสที่เข้าร่วมในพันธมิตรหลังจากการหารือระหว่างพรรค แล้วในวันที่ 5 พฤษภาคม ค.ศ. 2022 พรรคสังคมนิยมก็เข้าร่วมในพันธมิตรหลังจากมีลงมติในการประชุมของพรรคและหลังจากบรรลุข้อตกลงในการเข้าร่วมในวันที่ผ่านมา (4 พฤษภาคม)
เมื่อข้อตกลงและการหารือระหว่างพรรคต่าง ๆ ได้รับการสรุปทั้งหมดแล้ว มีการประชุมครั้งใหญ่ที่จัดขึ้นในวันที่ 7 พฤษภาคม ค.ศ. 2022 ในเมืองออเบอร์วิลลิเยร์ จังหวัดแซน-แซ็ง-เดอนี
การเลือกตั้ง.
ผลการเลือกตั้ง.
รอบที่ 1.
ในรอบแรกของการเลือกตั้งสมาชิกสมัชชาแห่งชาติ ที่จัดขึ้นในวันที่ 12 มิถุนายน ผลการเลือกตั้งจากกระทรวงมหาดไทยฝรั่งเศสปรากฎว่าพันธมิตรสหภาพประชาชนนิเวศน์วิทยาและสังคมใหม่ได้ครอบอันดับสองด้วยคะแนนกว่า 25.7% ตามหลังจากพันธมิตร "อ็องซ็องบล์"  พันธมิตรฝ่ายสนับสนุนประธานาธิบดีแอมานุแอล มาครง ที่นำโดยคะแนนเสียงกว่า 25.6%
มีผู้สมัครจากลาฟร็องแซ็งซูมีซ 4 คนที่ได้รับเลือกตั้งในรอบแรก ซึ่งเป็นมากที่สุดจากพรรคหรือพันธมิตรใด ๆ และมีผู้สมัครทั้ง 386 คนที่ผ่านเข้ารอบที่ 2
รอบที่ 2.
ก่อนรอบที่ 2 จะจัดขึ้นในวันที่ 19 มิถุนายน คาดว่าพันธมิตรจะคว้าที่นั่งได้ 149 ที่นั่ง ส่งผลให้เป็นสมัชชาแห่งชาติที่ไร้การควบคุมโดยร่วม หรือรัฐสภาแขวนและฝ่ายสนับสนุนประธานาธิบดีมาครงจะสูญเสียเสียงข้างมากในสภา
อย่างไรก็ตาม ผลการเลือกตั้งจากกระทรวงมหาดไทยฝรั่งเศสปรากฎว่าพันธมิตรได้ชนะ 131 ที่นั่ง ทำให้พันธมิตรกลายเป็นฝ่ายค้านหลัก แม้จะมีพรรคแนวร่วมแห่งชาติ  ที่ชนะ 89 ที่นั่งซึ่งไม่มากกว่าพันธมิตรพรรคฝ่ายซ้ายร่วมกัน แต่เป็นฝ่ายค้านหลักที่สามารถเป็นฝ่ายค้านโดยพรรคเดียว
โตโยต้า แลนด์ครูเซอร์

โตโยต้า แลนด์ครูเซอร์  บ้างสะกดว่า LandCruiser เป็นรถยนต์ขับเคลื่อนสี่ล้อที่ผลิตและพัฒนาโดยโตโยต้า เปิดตัวครั้งแรกในปี พ.ศ. 2494 เป็นรุ่นที่ผลิตต่อเนื่องยาวนานที่สุดของโตโยต้า ณ ปี 2562 แลนด์ครูเซอร์มียอดขายรวมทั่วโลกมากกว่า 10 ล้านคัน
โตโยต้า แลนด์ครูเซอร์ ผลิตขึ้นครั้งแรกในปี พ.ศ. 2494 แลนด์ครูเซอร์ถูกผลิตในรูปแบบเปิดประทุน หลังคาแข็ง สเตชันแวกอน และแชสซีส์แค็บ ความน่าเชื่อถือและอายุการใช้งานที่ยาวนานของแลนด์ครูเซอร์นำไปสู่ความนิยมอย่างมาก โดยเฉพาะอย่างยิ่งในออสเตรเลีย ซึ่งเป็นรถขับเคลื่อนสี่ล้อแบบตัวถังแยกกับแชสซีส์ที่ขายดีที่สุด โตโยต้ายังทำการทดสอบแลนด์ครูเซอร์อย่างกว้างขวางในพื้นที่ห่างไกลของออสเตรเลีย ซึ่งถือเป็นหนึ่งในสภาพแวดล้อมการใช้งานที่ยากลำบากที่สุดทั้งในด้านอุณหภูมิและภูมิประเทศ ในญี่ปุ่น แลนด์ครูเซอร์เคยจำหน่ายเฉพาะที่ตัวแทนจำหน่ายโตโยต้าญี่ปุ่นที่เรียกว่า "Toyota Store"
ตั้งแต่ปี 2533 เป็นต้นมา รุ่นขนาดเล็กของแลนด์ครูเซอร์ได้ถูกวางตลาดในชื่อ "แลนด์ครูเซอร์ พราโด" (Land Cruiser Prado) โตโยต้าได้อธิบายว่าเป็นรุ่น "ขนาดเล็ก" ของแลนด์ครูเซอร์ โดยมีดีไซน์แตกต่างจากรุ่นดั้งเดิม และจนถึงปี 2566 พราโดยังคงเป็นแลนด์ครูเซอร์รุ่นเดียวที่เน้นความสะดวกสบายที่มีให้เลือกในรุ่นฐานล้อสั้น 3 ประตู
ณ ปี 2566 แลนด์ครูเซอร์รุ่นขนาดใหญ่ถูกวางจำหน่ายในหลายตลาด ยกเว้นสหรัฐ (ตั้งแต่ปี 2563) แคนาดา (ตั้งแต่ปี 2539), มาเลเซีย (แทนด้วยเล็กซัส แอลเอกซ์), ฮ่องกง, มาเก๊า, เกาหลีใต้, บราซิล และส่วนใหญ่ของยุโรป ในยุโรป ประเทศเดียวที่จำหน่ายแลนด์ครูเซอร์รุ่นขนาดใหญ่อย่างเป็นทางการคือ ยิบรอลตาร์ มอลโดวา นิวแคลิโดเนีย รัสเซีย เบลารุส และยูเครน แลนด์ครูเซอร์ได้รับความนิยมอย่างมากในตะวันกลาง รัสเซีย และออสเตรเลีย รวมถึงแอฟริกา ซึ่งมีการใช้งานโดยเกษตรกร อุตสาหกรรมการก่อสร้าง องค์กรพัฒนาเอกชน และองค์กรด้านมนุษยธรรม สหประชาชาติ กองทัพต่าง ๆ (มักเป็นรุ่นกระบะ) และกลุ่มติดอาวุธที่ดัดแปลงเป็นรถติดปืนกล ในเดือนสิงหาคมปี พ.ศ. 2562 ยอดขายรวมทั่วโลกของรถตระกูลแลนด์ครูเซอร์เกิน 10 ล้านคัน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
นาคัม

นาคัม ('revenge') เป็นองค์กรกึ่งทหารของเหล่าผู้รอดชีวิตจากฮอโลคอสต์จำนวนประมาณ 50 คน ซึ่งภายหลังปี ค.ศ. 1945 ต้องการล้างแค้นจากการสังหารชาวยิวจำนวนหกล้านคนในช่วงฮอโลคอสต์ กลุ่มนี้นำโดยอับบา โคฟเนอร์ ซึ่งต้องการสังหารชาวเยอรมันจำนวนหกล้านคนในรูปแบบของการล้างแค้นแบบไม่เลือกเจาะจง "ชาติต่อชาติ" โคฟเนอร์ได้เดินทางไปยังปาเลสไตน์ในอาณัติที่ได้รับคำสั่งให้ไปรวบรวมยาพิษจำนวนมากเพื่อวางยาในท่อน้ำหลักเพื่อสังหารชาวเยอรมันจำนวนมาก พรรคพวกของเขาได้แทรกซึมเข้าไปในระบบน้ำของเนือร์นแบร์ค อย่างไรก็ตาม คอฟเนอร์ถูกจับกุมเมื่อมาถึงเขตยึดครองเยอรมนีของอังกฤษ และต้องโยนยาพิษลงทะเลเพื่อกลบหลักฐาน
ภายหลังความล้มเหลวครั้งนี้ นาคัมได้หันความสนใจ "แผนบี" โดยกำหนดเป้าหมายไปที่เชลยศึกชาวเยอรมันที่ถูกควบคุมตัวโดยทหารสหรัฐในเขตยึดครองของอเมริกัน พวกเขาได้รับสารหนูในท้องถิ่นและแทรกซึมเข้าไปในร้านเบเกอรี่ที่คอยส่งขนมปังไปที่ค่ายกักกันเหล่านี้ เหล่าผู้สมรู้ร่วมคิดได้วางยาพิษขนมปังจำนวน 3,000 ก้อน ที่คอนซุม-เกนอสเซนชาฟส์เบคเคอไร(ร้านเบเกอรี่สหกรณ์ผู้บริโภค) ในเนือร์นแบร์ค ซึ่งทำให้เชลยศึกชาวเยอรมันจำนวนมากกว่า 2,000 คน ต้องล้มป่วยในค่ายกักกันแลงวาสเซอร์ อย่างไรก็ตาม ไม่มีใครเสียชีวิตจากแผนการในครั้งนี้เลย แม้ว่านาคัมจะถูกมองว่าเป็นองค์กรก่อการร้าย อัยการเยอรมนีได้ยกฟ้องคดีต่อสมาชิกสองคนในปี ค.ศ. 2,000 เนื่องจาก "สถานการณ์ที่ไม่ปกติ"
สเตชันแวกอน

สเตชันแวกอน  ตามแบบอเมริกัน หรือ รถเอสเตท  ตามแบบบริติช เป็นรถยนต์ประเภทหนึ่งที่มีลักษณะเป็นรถเก๋ง แต่มีหลังคายื่นออกไปทางด้านหลังเพื่อเพิ่มพื้นที่เก็บสัมภาระหรือห้องโดยสาร สามารถเข้าถึงส่วนท้ายรถได้ผ่านประตูที่บานสามหรือห้า (ส่วนมากเป็นแบบยกขึ้น หรือฝาท้ายแบบรถกระบะ) แทนฝากระโปรงท้าย รูปทรงของตัวถังรถเปลี่ยนจากแบบสามกล่องมาเป็นแบบสองกล่อง ซึ่งประกอบด้วยเสา A B C และ D สเตชันแวกอนสามารถปรับเปลี่ยนพื้นที่ภายในได้อย่างยืดหยุ่นด้วยการพับเบาะหลังลง เพื่อเพิ่มพื้นที่สำหรับผู้โดยสารหรือสัมภาระ
"พจนานุกรมมรดกอเมริกัน" ("American Heritage Dictionary") ให้คำจำกัดความของสเตชันแวกอนว่า "รถยนต์ที่มีเบาะนั่งที่พับหรือถอดออกได้หนึ่งหรือหลายแถวอยู่หลังคนขับ ไม่มีช่องเก็บสัมภาระ แต่มีพื้นที่หลังเบาะนั่งสำหรับบรรจุกระเป๋าเดินทาง พัสดุ ฯลฯ ผ่านประตูท้ายรถ"
เมื่อรถยนต์รุ่นหนึ่งมีหลายแบบ เช่น ซีดาน แฮทช์แบ็ก และสเตชันแวกอน โดยปกติแล้วรุ่นเหล่านี้จะใช้แพลตฟอร์ม ระบบขับเคลื่อน และตัวถังส่วนหน้าไปจนถึงเสา A เหมือนกัน และมักรวมถึงเสา B ด้วย ในปี 1969 นิตยสาร "Popular Mechanics" ระบุว่า "รถสเตชันแวกอน ... เป็นรถแนวเดียวกับรถเก๋งที่ผลิตขายทั่วไป ส่วนใหญ่มีระยะฐานล้อเท่ากัน มีตัวเลือกเกียร์และเครื่องยนต์เหมือนกัน และมีตัวเลือกความสะดวกสบายและอุปกรณ์อำนวยความสะดวกเหมือนกัน"
สเตชันแวกอนพัฒนามาจากการใช้งานในช่วงแรกซึ่งเป็นรถยนต์เฉพาะสำหรับขนส่งผู้คนและสัมภาระไปยังสถานีรถไฟ ความต้องการรถสเตชันแวกอนลดลงตั้งแต่ปี 2010 เป็นต้นมา เนื่องจากรถครอสโอเวอร์หรือเอสยูวีได้รับความนิยมมากขึ้น
ซันโดร มัซโซลา

อาเลสซันโดร "ซันโดร" มัซโซลา (เกิด 8 พฤศจิกายน 1942) เป็นอดีตนักฟุตบอลอาชีพชาวอิตาลี ซึ่งเล่นในตำแหน่งกองหน้าและกองกลางตัวรุกให้กับสโมสรอินเตอร์มิลานและทีมชาติอิตาลี ปัจจุบันเขาทำงานเป็นนักวิเคราะห์และผู้บรรยายฟุตบอลให้กับสถานีวิทยุโทรทัศน์แห่งชาติอิตาลี
เขาได้รับการยกย่องว่าเป็นหนึ่งในนักเตะอิตาลีที่ยิ่งใหญ่ที่สุดตลอดกาล และหนึ่งในผู้เล่นที่เก่งที่สุดในยุคของเขา ด้วยความเร็ว การทุ่มเท ความคิดสร้างสรรค์ ทักษะ และสัญชาตญาณในการทำประตู เขาคว้าอันดับสองในการประกาศรางวัลบาลงดอร์ปี 1971 รองจากโยฮัน ไกรฟฟ์ ตลอด 17 ฤดูกาลเขาค้าแข้งกับอินเตอร์มิลานเพียงสโมสรเดียวเท่านั้น และได้รับการยกย่องให้เป็นนักเตะแบบวันคลับแมน กับสโมสรเขาคว้าแชมป์เซเรียอาสี่สมัย (1963, 1965, 1966 และ 1971) แชมป์ยูโรเปียนคัพสองสมัย (1964 และ 1965) และแชมป์อินเตอร์คอนติเนนตัลคัพสองสมัย (1964 และ 1965) นอกจากนี้ยังคว้ารางวัลดาวซัลโวเซเรียอาในฤดูกาล 1964–65 อีกด้วย ซึ่งเขายังเข้าถึงรอบชิงชนะเลิศโคปปา อิตาเลีย แต่พลาดการคว้าเทรเปิลแชมป์กับสโมสรไปอย่างหวุดหวิด กับทีมชาติอิตาลี มัซโซลาคว้าแชมป์การแข่งขันฟุตบอลชิงแชมป์แห่งชาติยุโรป 1968 โดยได้รับการเสนอชื่อเป็น 1 ใน 11 ผู้เล่นที่มีชื่อติดทีมยอดเยี่ยมประจำทัวร์นาเมนต์ และเข้าถึงรอบชิงชนะเลิศของฟุตบอลโลกปี 1970 นอกจากนี้ เขายังได้เข้าร่วมการแข่งขันฟุตบอลโลกปี 1966 และ 1974 ร่วมกับอิตาลีอีกด้วย
เขาเป็นบุตรชายของวาเลนตีโน มัซโซลา อดีตนักเตะชุดกรันเดโตรีโน ซึ่งเป็นทีมโตรีโนชุดที่ยิ่งใหญ่ที่สุดในทศวรรษ 1940 ซึ่งเสียชีวิตจากเหตุการณ์ภัยพิบัติทางอากาศซูแปร์กา ในปี 1949 แฟร์รุชโช มัซโซลา น้องชายของซันโดรซึ่งเสียชีวิตในปี 2013 ก็เป็นนักฟุตบอลเช่นกัน
ชีวิตวัยเด็ก.
ซันโดร มัซโซลา เกิดที่เมืองตูริน ประเทศอิตาลี ในปี 1942 เพียงไม่กี่สัปดาห์หลังจากที่วาเลนตีโน มัซโซลา พ่อของเขา ย้ายจากสโมสรเวเนเซียมาเล่นให้กับสโมสรโตรีโน แฟร์รุชโช น้องชายของเขาเกิดหลังจากนั้นสองปี โดยได้รับการตั้งชื่อตามแฟร์รุชโช โนโว ประธานสโมสรโตรีโนในขณะนั้น พ่อแม่ของเขาหย่าร้างกันในปี 1946 แต่พ่อของเขาได้รับสิทธิ์เลี้ยงดูซันโดร ซึ่งขณะนั้นอายุเพียง 6 ขวบเท่านั้น โชคไม่ดีที่พ่อของเขาเสียชีวิตจากเหตุการณ์ภัยพิบัติทางอากาศซูแปร์กาในปี 1949
ระดับสโมสร.
แม้ว่าวาเลนตีโนผู้เป็นพ่อจะค้าแข้งให้กับสโมสรโตรีโน แต่ซันโดรและแฟร์รุชโช น้องชายของเขากลับเลือกเซ็นสัญญากับอินเตอร์มิลาน ไม่เหมือนกับน้องชาย ซันโดร มัซโซลา ลงเล่นให้กับอินเตอร์เพียงสโมสรเดียวตลอดอาชีพของเขา โดยยิงประตูในเซเรียอาให้กับสโมสรทั้งสิ้น 116 ประตู จาก 417 นัด เขาประเดิมสนามในเซเรียอาครั้งแรกภายใต้การคุมทีมของเอเลนิโอ เอร์เรรา ในฤดูกาล 1960–61 ร่วมกับดาวรุ่งอีกหลายคน โดยพบกับคู่ปรับอย่างยูเวนตุสในวันที่ 10 มิถุนายน 1961 เขายิงประตูให้ทีมได้เพียงประตูเดียวจากจุดโทษในเกมที่แพ้ไป 1–9 ซึ่งนับเป็นการลงเล่นในลีกนัดแรกและนัดเดียวของเขาในฤดูกาลนั้น เอร์เรราย้ายมาอยู่กับอินเตอร์มิลาน เมื่อ 1 ปีก่อน จากสโมสรบาร์เซโลนา พร้อมกับลุยส์ ซัวเรซ กองกลางตัวหลักของเขา ซึ่งต่อมาซัวเรซกลายเป็นเพลย์เมกเกอร์คนสำคัญของอินเตอร์ในคริสต์ทศวรรษ 1960
เลาเรนติโน กอร์ติโซ

เลาเรนติโน "นิโต" กอร์ติโซ โกเอน ([lawɾenˈtino koɾˈtiso ˈko.en]; เกิดวันที่ 30 มกราคม ค.ศ. 1953) เป็นนักการเมืองชาวปานามาที่ดำรงตำแหน่งประธานาธิบดีปานามาคนที่ 38 ใน ค.ศ. 2019 ถึง 2024 ก่อนหน้านั้น เขาดำรงตำแหน่งประธานรัฐสภา (ค.ศ. 2000–2001) และรัฐมนตรีว่าการกระทรวงพัฒนาการเกษตรและปศุสัตว์ (ค.ศ. 2004–2006) กอร์ติโซเคยเป็นสมาชิกรัฐสภาจากจังหวัดโกลอนใน ค.ศ. 1994 ถึง 2004
เขาได้รับเลือกเป็นประธานาธิบดีในฐานะสมาชิกพรรคปฏิวัติประชาธิปไตยในการเลือกตั้ง ค.ศ. 2019 ด้วยคะแนนเสียงร้อยละ 33.27 เขาขึ้นดำรงตำแหน่งในวันที่ 1 กรกฎาคม ค.ศ. 2019
ชีวิตช่วงต้นและการศึกษา.
เลาเรนติโน กอร์ติโซ เกิดที่ปานามาซิตี เป็นบุตรของเลาเรนติโน กอร์ติโซ ชาวกาลิเซียจากเบอาริซ ประเทศสเปน กับเอสเตร์ โกเอน ผู้มีเชื้อสายยิว
กอร์ติโซเป็นบุตรคนโตจากบรรดาพี่น้อง 6 คน เขาเข้าเรียนที่โรงเรียนประถมฮาบิเอร์และจบการศึกษาในระดับมัธยมที่วิทยาลัยลาซาล (La Salle College) ที่ดิเรียมบา ประเทศนิการากัว จากนั้นจึงเข้าศึกษาต่อที่โรงเรียนทหารแวลลีย์ฟอร์จในรัฐเพนซิลเวเนีย หลังจากนั้นจึงศึกษาที่มหาวิทยาลัยนอร์วิชในรัฐเวอร์มอนต์ หลังจากนั้นกอร์ติโซศึกษาต่อที่มหาวิทยาลัยเซนต์เอดเวิดส์ โดยจบการศึกษาหลักสูตรบริหารธุรกิจมหาบัณฑิต และศึกษาต่อที่มหาวิทยาลัยเท็กซัสที่ออสตินที่ซึ่งเขาทำวิทยานิพนธ์ปริญญาเอก
อาชีพการเมือง.
กอร์ติโซดำรงตำแหน่งสมาชิกรัฐสภาใน ค.ศ. 1994 ถึง 2004 และได้รับการอธิบายเป็นกลุ่มสายกลางของพรรค เขาขึ้นเป็นประธานารัฐสภาใน ค.ศ. 2000 จนถึง ค.ศ. 2001
เขายังดำรงตำแหน่งรัฐมนตรีว่าการกระทรวงพัฒนาการเกษตรและปศุสัตว์ในรัฐบาลประธานาธิบดีมาร์ติน ตอร์ริโฮส อย่างไรก็ตาม เขาลาออกใน ค.ศ. 2006 เนื่องจากข้อคัดค้านในด้านการเจรจาที่ทำขึ้นเพื่อนำไปสู่ข้อตกลงการค้าเสรีสหรัฐ–ปานามา
ชีวิตส่วนตัว.
กอร์ติโซแต่งงานกับยัซมิน โกลอน เด กอร์ติโซ ทั้งคู่ให้กำเนิดลูกสองคนชื่อกาโรลินาและฮอร์เฮ ปัจจุบันกาโรลินาดำรงตำแหน่งผู้อำนวยการวิงโกของโคปาแอร์ไลน์
ในเดือนมิถุนายน ค.ศ. 2022 กอร์ติโซได้รับการวินิจฉัยเป็นโรคไขกระดูกเสื่อม
กอร์ติโซนับถือศาสนาคริสต์นิกายโรมันคาทอลิกอย่างเคร่งครัด และมักอ่านคัมภีร์ไบเบิล
อูเรโอะ เอกาวะ

อูเรโอะ เอกาวะ (; โรมาจิ: "Egawa Ureo"), เกิดวันที่ 7 พฤษภาคม 1902 - 20 พฤษภาคม 1970 เป็นนักแสดงชาวญี่ปุ่นที่มีบทบาทตั้งแต่ช่วงทศวรรษที่ 1920 ถึง 1960
ชีวิตในวัยเด็กและอาชีพการงาน.
เอกาวะ เกิดที่จังหวัดคานากาวะโดยมีแม่เป็นชาวญี่ปุ่นและพ่อเป็นชาวเยอรมัน ชื่อของเขา "อูเรโอะ" เป็นการนำชื่อภาษาเยอรมันของเขา "วิลลี่" มาแปลงเป็นภาษาญี่ปุ่น เขาเข้าร่วมสตูดิโอภาพยนตร์ Taikatsu ในปี ค.ศ. 1920แต่เนื่องจากไม่พบงานที่มั่นคง เขาจึงเข้าร่วมกับกลุ่มอันธพาล เอกาวะในช่วงเวลานี้ได้กลายเป็นต้นแบบสำหรับนวนิยายของ Ton Satomi "Juvenile Delinquent" (不良少年, Furyō Shōnen) หลังจากที่เขากลับมาใช้ชีวิตอย่างมีระเบียบ เขาได้เปิดตัวในฐานะผู้กำกับในปี ค.ศ. 1927 แต่ต่อมาได้เข้าร่วมสตูดิโอ Shochiku ในฐานะนักแสดง ซึ่งเขาได้แสดงในภาพยนตร์ของผู้กำกับเช่น Yasujirō Ozu และ Yasujirō Shimazu เขายังทำงานที่ Nikkatsu, Toho และ Shintoho ก่อนจะปรากฏตัวทางโทรทัศน์ในทศวรรษ 1960 โดยมีชื่อเสียงมากที่สุดในเรื่อง "Ultra Q" ในช่วงบั้นปลายชีวิตของเขา เขาทำงานการกุศลเพื่อช่วยเหลือเด็กลูกครึ่งคนอื่น ๆ 
ผลงานที่ได้รับการคัดเลือก.
ภาพยนตร์.
<templatestyles src="Div col/styles.css"/>
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 6 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดสุราษฎร์ธานี).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:72.43%; overflow:hidden">  </td>
<td colspan="2" style="padding-left:0.4em;padding-right:0.4em" align="right">72.43%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:21.29%; overflow:hidden">  </td>
<td colspan="2" style="padding-left:0.4em;padding-right:0.4em" align="right">21.29%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.28%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอดอนสัก อำเภอเกาะสมุย อำเภอเกาะพะงัน และอำเภอกาญจนดิษฐ์ (ยกเว้นตำบลทุ่งรัง ตำบลช้างซ้าย และตำบลช้างขวา)
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอบ้านนาสารอำเภอเวียงสระ และอำเภอกาญจนดิษฐ์ (เฉพาะตำบลทุ่งรัง ตำบลช้างซ้าย และตำบลช้างขวา)
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอพุนพิน อำเภอบ้านนาเดิม อำเภอคีรีรัฐนิคม (ยกเว้นตําบลท่าขนอน ตําบลน้ำหัก และตําบลบ้านยาง) และ อำเภอเคียนซา (เฉพาะตำบลเขาตอก)
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอพระแสง อำเภอชัยบุรี อำเภอพนม อำเภอบ้านตาขุน และอำเภอเคียนซา (ยกเว้นตำบลเขาตอก)
เขตเลือกตั้งที่ 6.
เขตการเลือกตั้งที่ 6 ประกอบด้วยอำเภอไชยา อำเภอท่าชนะ อำเภอท่าฉาง กิ่งอำเภอวิภาวดี และอำเภอคีรีรัฐนิคม (เฉพาะตําบลท่าขนอน ตําบลน้ำหัก และตําบลบ้านยาง)
แกรี โอดอนอฮิว

แกรี โอดอนอฮิวเป็นนักวารสารศาสตร์ชาวบริติช ทำงานให้กับบีบีซีนิวส์ในวอชิงตัน ดี.ซี. เป็นหัวหน้าผู้สื่อข่าวการเมืองภาคสนามทวีปอเมริกาเหนือ เขาเป็นหนึ่งในผู้สื่อข่าวภาคสนามตาบอดที่มีชื่อเสียงที่สุดในสื่อบริติช
ชีวิตช่วงต้น.
แกรี โอดอนอฮิวเกิดเมื่อ พ.ศ. 2512 (ค.ศ. 1969) พ่อของเขาเคยเป็นนักฟุตบอลกึ่งมืออาชีพและคนขับแท็กซี่ และแม่ของเขาสอนการเต้นรำจังหวะบอลรูมให้เขา โอดอนอฮิวเกิดมาพร้อมการมองเห็นได้บางส่วน แต่ตาบอดสนิทตอนอายุแปดขวบ
เขาได้รับการศึกษาที่วิทยาลัยวุร์สเตอร์เพื่อคนตาบอด (ณ ขณะนั้นเป็นโรงเรียนประจำชายล้วน แต่ปัจจุบันได้รวมกับโรงเรียนหญิงล้วนที่คล้ายกัน) ซึ่งเป็นช่วงที่เขาได้เล่นกีฬาฟุตบอลคนตาบอดให้กับประเทศอังกฤษ หลังจากนั้นเขาเข้ารับการศึกษาด้านปรัชญาและภาษาร่วมสมัยที่วิทยาลัยไครสต์เชิร์ช มหาวิทยาลัยออกซฟอร์ด
อาชีพ.
โอดอนอฮิวเข้ารับประสบการณ์ในการทำงานที่บีบีซี หลังจากนั้นจึงเข้าทำงานที่บีบีซีหลังจบการศึกษาจากมหาวิทยาลัย โดยได้รับตำแหน่งนักข่าวอาวุโสน้อยประจำรายการ "ทูเดย์" บนสถานีวิทยุบีบีซี เรดิโอโฟร์ โดยครั้งหนึ่ง เขาเคยได้รับการไหว้วานให้บันจีจัมป์จากสะพานเชลซี ในช่วงการทำงานของเขา เขาได้ทำข่าวให้บีบีซีนิวส์ในแอฟริกา เอเชีย ยุโรป และสหรัฐ ใน พ.ศ. 2547 (ค.ศ. 2004) โอดอนอฮิวกลายเป็นผู้สื่อข่าวการเมืองภาคสนามประจำที่พระราชวังเวสต์มินสเตอร์ รายงานข่าวให้กับสื่อวิทยุ โทรทัศน์ และอินเทอร์เน็ต ตั้งแต่เดือนตุลาคม พ.ศ. 2554 (ค.ศ. 2011) โอดอนอฮิวกลายเป็นหัวหน้าผู้สื่อข่าวการเมืองภาคสนามสำหรับสถานีวิทยุบีบีซี เรดิโอโฟร์แทนที่ โดยรายงานให้รายการ "ทูเดย์" และ "พีเอ็ม" เป็นหลัก
ใน พ.ศ. 2550 (ค.ศ. 2007) เขาได้เปิดเผยข่าวว่าด้วยการที่กอร์ดอน บราวน์ นายกรัฐมนตรีสหราชอาณาจักรคนใหม่กำลังกลับมาจากวันหยุดงานของเขาเพื่อรับมือกับการปะทุของโรคปากและเท้าเปื่อยในเซอร์รีย์ แต่ทว่าแดเนียล เพิร์ล รองบรรณาธิการรายการ "บีบีซีนิวส์แอตเท็น" ยื่นเรื่องราวของข่าวให้จูน เคลลี ซึ่งทำให้ใน พ.ศ. 2551 (ค.ศ. 2008) เกิดการทำความตกลงนอกศาลเป็นเงินจำนวนห้าหลักให้แก่โอดอนอฮิวด้วยมูลเหตุการเลือกปฏิบัติต่อผู้พิการ
ที่เทศกาลบีบีซีนิวส์ พ.ศ. 2557 (ค.ศ. 2014) มีการเปิดเผยว่าโอดอนอฮิวจะย้ายไปวอชิงตัน ดี.ซี. ในฐานะหัวหน้าผู้สื่อข่าวการเมืองภาคสนามทวีปอเมริกาเหนือให้กับบีบีซีนิวส์ หลังจากนั้นเขาได้ททำข่าวเกี่ยวกับการเมืองสหรัฐ การดำรงตำแหน่งประธานาธิบดีของดอนัลด์ ทรัมป์ และการดำรงตำแหน่งประธานาธิบดีของโจ ไบเดิน ในระหว่างงานที่ได้รับมอบหมายในฤดูร้อน พ.ศ. 2557 (ค.ศ. 2014) เขาสัญจรไปตามมหาวิทยาลัยในสหราชอาณาจักร เพื่อเล่าถึงประสบการณ์การทำงานของเขาให้แก่นักศึกษาภาควิชาวารสารศาสตร์
ชีวิตส่วนตัว.
โอดอนอฮิวและซารา ลูทเวต คู่รักของเขา มีบ้านอยู่ที่ยอร์กเชอร์ พร้อมลูกสาวหนึ่งคน
นิคมอุตสาหกรรมแหลมฉบัง

นิคมอุตสาหกรรมแหลมฉบัง เป็นนิคมอุตสาหกรรมขนาดใหญ่ ซึ่งพัฒนาและบริหารโดยการนิคมอุตสาหกรรมแห่งประเทศไทย มีพื้นที่ 3,556 ไร่ ครอบคลุมอำเภอศรีราชา และอำเภอบางละมุง จังหวัดชลบุรี ประเทศไทย ซึ่งเป็นส่วนหนึ่งของเขตเศรษฐกิจชายฝั่งทะเลภาคตะวันออกของประเทศไทย ปัจจุบันมีจำนวนโรงงานอุตสาหกรรม 163 แห่ง แรงงาน 20,905 คนเพื่อรองรับการเจริญเติบโตทางเศรษฐกิจและชุมชนรัฐบาลจึงตั้งเทศบาลนครแหลมฉบังขึ้นเพื่อบริหารจัดการในท้องถิ่น 
นิคมอุตสาหกรรมแหลมฉบังเริ่มพัฒนามาตั้งแต่ปี พ.ศ. 2525 ซึ่งเป็นส่วนหนึ่งของ “เขตเศรษฐกิจแหลมฉบัง” ตามแผนพัฒนาเศรษฐกิจและสังคมแห่งชาติ ฉบับที่ 5 (พ.ศ. 2525 -2529) และแผนพัฒนาเศรษฐกิจและสังคมแห่งชาติฉบับที่ 6 (พ.ศ. 2530 - 2534) เพื่อเป็นเมืองท่าชายฝั่งทะเล และศูนย์กลางพาณิชย์อุตสาหกรรมเพื่อการส่งออกรองรับท่าเรือแหลมฉบัง
โรงงานอุตสาหกรรมสำคัญได้แก่ ชิ้นส่วนประกอบรถยนต์กลุ่มบริษัทไทยซัมมิท รถยนตร์มิตซูบิชิ ยางมิชลิน เครื่องครัวและพลาสติกขึ้นรูป เครื่องปรับอากาศและคอมเพรสเซอร์ฟูจิตสึ สิ่งทอและเส้นใย และอาหารแปรรูป
นอกจากนี้ในบริเวณใกล้เคียงยังมีโรงงานอุตสาหกรรมสำคัญได้แก่ สวนอุตสาหกรรมศรีราชา โรงกลั่นน้ำมันไทยออยล์ โรงกลั่นน้ำมันบางจาก คลังก๊าซ ปตท.
หมู่เกาะหนานเพิง

หมู่เกาะหนานเพิง  เป็นกลุ่มเกาะทางตอนเหนือของทะเลจีนใต้ที่อยู่ในเขตบริหารของเขตหนานเอ้า ซัวเถา มณฑลกวางตุ้ง ประเทศจีน ในอดีตชาวต่างชาติรู้จักกันในชื่อ หมู่เกาะลาม็อก (Lamock Islands) หมู่เกาะหนานเพิงแบ่งออกเป็น 6 เกาะ คือ: เกาะหนานเพิง, เกาะจงเพิง, เกาะติ่งเพิง (รู้จักกันในชื่อเกาะ Dongpeng หรือเกาะ Yazaiyu), เกาะฉินเพิง, เกาะชื่อสือ-ยฺหวี่ และเกาะฉีเหวย์-ยฺหวี่ หมู่เกาะหนานเพิงมีจุดเส้นฐานทะเลอาณาเขตจีน 2 แห่ง
ไม่มีพลเมืองอาศัยอยู่บนหมู่เกาะหนานเพิง เว้นแต่กองทหารรักษาการณ์ของกองทัพปลดปล่อยประชาชน หมู่เกาะนี้กลายเป็นเขตอนุรักษ์ธรรมชาตินิเวศวิทยาทางทะเลแห่งชาติใน ค.ศ. 2012 และพื้นที่ชุ่มน้ำแรมซาร์ใน ค.ศ. 2015
สิริพงษ์ คงเจ้าป่า

สิริพงษ์ คงเจ้าป่า ชื่อเล่น อั้ม (4 กุมภาพันธ์ พ.ศ. 2540 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางตัวรับให้แก่สโมสรฟุตบอลบางกอกในศึกไทยลีก 2
เอฟวรีติงไอโนว์อะเบาต์เลิฟ (อัลบั้ม)

เอฟวรีติงไอโนว์อะเบาต์เลิฟ (อังกฤษ: Everything I Know About Love)เป็นสตูดิโออัลบั้มเปิดตัวของ เลเวย์ นักร้องนักแต่งเพลงชาวไอซ์แลนด์ วางจำหน่ายเมื่อวันที่ 26 สิงหาคม 2022 ผ่านทาง AWAL ในส่วนเวอร์ชันดีลักซ์เปิดตัวเมื่อวันที่ 14 ตุลาคม พ.ศ. 2565 
เลเวย์ อธิบายอัลบั้ม "เอฟวรีติงไอโนว์อะเบาต์เลิฟ" ว่าเป็นอัลบั้มที่ "โรแมนติกอย่างสิ้นหวัง" ของการเติบโตส่วนบุคคล เลเวย์กล่าวว่าเพลงเหล่านี้มีพื้นฐานมาจากประสบการณ์ของเธอ แต่เขียนราวกับเป็นนิยาย และเธอพยายามสร้างเวทมนตร์จากช่วงเวลาที่ยากลำบากหรือเยือกเย็น
ถนนพระยาสัจจา

ถนนพระยาสัจจา เป็นถนนสายหนึ่งในอำเภอเมืองชลบุรี จังหวัดชลบุรี ชื่อถนนมาจากนามของพระยาสัจจาภิรมย์ อุดมราชภักดี (สรวง ศรีเพ็ญ) อดีตเจ้าเมืองชลบุรี
ถนนพระยาสัจจาเป็นถนนที่มีความสำคัญ มีความยาว 8 กิโลมตร เลียบชายฝั่งทะเลจากทิศเหนือสู่ทิศใต้ขนานไปกับถนนสุขุมวิท เริ่มต้นจากจุดตัดถนนพาสเภตรา บริเวณสวนเฉลิมพระเกียรติพระบาทสมเด็จพระเจ้าอยู่หัวเฉลิมพระชนมพรรษา 80 พรรษา ถึงจุดตัดถนนเสม็ด–อ่างศิลา (ทางหลวงแผ่นดินหมายเลข 3134)
ริการ์โด มาร์ติเนลิ

ริการ์โด อัลเบร์โต มาร์ติเนลิ เบร์โรกัล #เปลี่ยนทาง (เกิดวันที่ 11 มีนาคม ค.ศ. 1951) เป็นนักการเมืองและนักธุรกิจชาวปานามาที่ดำรงตำแหน่งประธานาธิบดีปานามาคนที่ 36 ใน ค.ศ. 2009 ถึง 2014
มาร์ติเนลิถูกตัดสินในจำคุกสิบปีใน ค.ศ. 2024 ฐานยักยอกกองทุนสาธารณะและฟอกเงิน ขณะดำรงตำแหน่งประธานาธิบดี เขาถูกกล่าวหาว่าใช้เงินสาธารณะซื้อสื่อปานามาหลายแห่งใน ค.ศ. 2010 เขามีส่วนเกี่ยวข้องในคดีทุจริตอื่น ๆ อีกหลายคดีระหว่างดำรงตำแหน่งประธานาธิบดี (Odebrecht, นิวบิสซิเนส, ไฟแนนเชียลแปซิฟิก, บลูแอปเปิล และอื่น ๆ) เขายังต้องเผชิญกับการสอบสวนหลายครั้ง
ชีวิตช่วงต้น.
ริการ์โด มาร์ติเนลิ เกิดที่ปานามาซิตี โดยเป็นบุตรในริการ์โด มาร์ติเนลิ ปาร์ดีนี กับโกลเรีย เบร์โรกัล ฟาเบร์กา พ่อของเขามีเชื้อสายอิตาลี ส่วนแม่มีเชื้อสายสเปน เขาเรียนจบชั้นมัธยมศึกษาที่โรงเรียนทหารสแตนตันที่สแตนตัน รัฐเวอร์จิเนีย สหรัฐ ต่อมาใน ค.ศ. 1973 เขาจบการศึกษาด้านบริหารธุรกิจบัณฑิตจากมหาวิทยาลัยอาร์คันซอ ซึ่งเขาเป็นสมาชิกภราดรภาพ Sigma Nu
ชีวิตส่วนตัว.
ใน ค.ศ. 1978 มาร์ติเนลิแต่งงานกับมาร์ตา ลินาเรส โดยให้กำเนิดลูกสามคน ได้แก่ ริการ์โด อัลเบร์โต มาร์ติเนลิ ลินาเรส, ลุยส์ เอนริเก มาร์ติเนลิ ลินาเรส และกาโรลินา มาร์ติเนลิ ลินาเรส ริการ์โดกับลุยส์ เอนริเก ถูกกล่าวหาว่ารับเงินอย่างน้อย 22 ล้านดอลลาร์สหรัฐจากบริษัทบราซิลชื่อ Odebrecht ที่มีความเกี่ยวข้องกับเรื่องอื้อฉาวเกี่ยวกับการทุจริตมากมาย เงินนั้นถูกนำไปซ่อนอยู่ในบัญชีธนาคารที่ประเทศสวิตเซอร์แลนด์
ริกการ์โด มาร์ตีเนลลี

ริกการ์โด มาร์ตีเนลลี (เกิดวันที่ 30 เมษายน ค.ศ. 1991) เป็นนักฟุตบอลอาชีพชาวอิตาลี ในปัจจุบันเล่นเป็นกองหลังของสโมสรฟุตบอลปอนเตเดรา
อาชีพสโมสร.
เขาเล่นในช่วงสิบฤดูกาลแรกในสโมสรอาชีพระดับเซเรียซีและเซเรียดี
จากนั้นจึงเปิดตัวในเซเรียบีขณะเล่นให้แก่เรจจานา ในวันที่ 27 กันยายน ค.ศ. 2020 ในเกมกับปิซา และทำประตูได้ในเกมนั้น
ณ วันที่ 30 สิงหาคม ค.ศ. 2021 เขาลงนามเล่นให้แก่วีแตร์เบเซ จากนั้นในวันที่ 31 สิงหาคม ค.ศ. 2022 มาร์ตีเนลลีย้ายไปเล่นให้แก่ปอนเตเดรา
เซ็งกิจิ ทานิงูจิ

เซ็งกิจิ ทานิงูจิ (; โรมาจิ: "Taniguchi Senkichi"), เกิดวันที่ 19 กุมภาพันธ์ 1912 – 29 ตุลาคม 2007 เป็นผู้กำกับภาพยนตร์และนักเขียนบทชาวญี่ปุ่น
ชีวิตและอาชีพ.
เขาเกิดที่กรุงโตเกียว ประเทศญี่ปุ่น เขาเข้าเรียนที่มหาวิทยาลัยวาเซดะ แต่ลาออกก่อนที่จะสำเร็จการศึกษาเนื่องจากมีส่วนร่วมในกลุ่มละครฝ่ายซ้าย เขาเข้าร่วม P.C.L. (ซึ่งเป็นบริษัทที่กลายเป็น โทโฮ ในภายหลัง) ในปี ค.ศ. 1933 และเริ่มทำงานเป็นผู้ช่วยผู้กำกับให้กับ คาจิโร ยามาโมโตะ เพื่อนสนิทของเขา และอากิระ คูโรซาวะ ผู้กำกับภาพยนตร์ชาวญี่ปุ่นที่มีชื่อเสียง เขาเปิดตัวการกำกับภาพยนตร์เรื่องแรกในปี ค.ศ. 1947 ด้วยเรื่อง "Snow Trail" ซึ่งเขียนบทโดย Kurosawa "Snow Trail" นำแสดงโดย โทชิโร มิฟูเนะ ในการเปิดตัวภาพยนตร์ของเขาและนักแสดงหญิง เซ็ตสึโกะ วากายามะ ภาพยนตร์เรื่องนี้ช่วยสร้างชื่อเสียงให้กับ ทานิงูจิ ในฐานะผู้กำกับภาพยนตร์แอคชั่น 
ทานิงูจิ และ วากายามะ แต่งงานกันในปี ค.ศ. 1949 (ก่อนหน้านั้นเขาเคยแต่งงานกับนักเขียนบท โยโกะ มิซูกิ) แต่คู่สมรสหย่าร้างกันในปี ค.ศ. 1956 ทานิงูจิ แต่งงานกับภรรยาคนที่สามของเขา นักแสดงหญิง คาโอรุ ยาชิงูซะ ในปี ค.ศ. 1957 ยาชิงูซะ และ ทานิงูจิ อยู่ด้วยกันมากว่า 50 ปีจนกระทั่งเขาเสียชีวิตในปี ค.ศ. 2007 
ทานิงูจิ เป็นนักเขียนบทภาพยนตร์เรื่อง "The Quiet Duel" ในปี ค.ศ. 1949 ซึ่ง คูโรซาวะ กำกับและมิฟูเนะ ร่วมแสดงด้วย ภาพยนตร์ที่ได้รับการยกย่องมากที่สุดของเขาในฐานะผู้กำกับคือ "Escape at Dawn" ซึ่งเป็นผลงานต่อต้านสงครามที่เป็นที่ถกเถียงจากปี ค.ศ. 1950 เกี่ยวกับทหารญี่ปุ่นและ "นางบำเรอ" ที่มีปัญหากับเซ็นเซอร์ในยุคยึดครอง Taniguchi ยังคงกำกับภาพยนตร์ต่อไปตลอดทศวรรษที่ ค.ศ. 1950 และ ค.ศ. 1960 แต่คุณภาพของงานของเขาลดลง ภาพยนตร์ของเขาจากช่วงเวลานั้น ได้แก่ "Man Against Man", "The Gambling Samurai", "A Man in the Storm" และ "The Lost World of Sinbad" ภาพยนตร์เรื่อง "International Secret Police: Key of Keys" ในปี ค.ศ. 1965 ของเขาถูกพากย์ใหม่และออกใหม่ในชื่อ "What's Up, Tiger Lily?" โดย วูดดี อัลเลน เขาถูกเลือกให้เป็นผู้กำกับการผลิตสารคดีอย่างเป็นทางการของงาน "Expo '70" 
เซ็งกิจิ ทานิงูจิ เสียชีวิตจากโรคปอดบวมที่โรงพยาบาลในกรุงโตเกียว ประเทศญี่ปุ่น เมื่อวันที่ 29 ตุลาคม ค.ศ. 2007 ขณะอายุ 95 ปี
วัดดอนตอง

วัดดอนตอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน ที่ดินตั้งวัดมีเนื้อที่ 5 ไร่ 3 งาน 91 ตารางวา
วัดดอนตองสร้างเมื่อ พ.ศ. 2257 ตามประวัติวัดแจ้งว่าสร้างประมาณ พ.ศ. 2249 โดยราษฎรบ้านเวียงยอง ลำพูนประมาณ 10 ครัวเรือน ซึ่งได้มาตั้งถิ่นฐานอยู่ที่บ้านดอนตอง ได้ร่วมกันสร้างวัด โดยได้นิมนต์ครูบาธรรมลังกา จากวัดร้องหาง เมืองยองในรัฐฉานมาเป็นเจ้าอาวาส ชื่อของบ้านดอนตองก็มาจากนามเก่าเมื่อสมัยอยู่เมืองยองในรัฐฉานของพม่า วัดได้รับพระราชทานวิสุงคามสีมา เมื่อ พ.ศ. 2250 
อาคารเสนาสนะทีสำคัญ ได้แก่ อุโบสถ วิหาร ศาลาการเปรียญ และกุฏิสงฆ์ ปูชนียวัตถุที่สำคัญ ได้แก่ พระประธานในอุโบสถสร้างด้วยอิฐถือปูน หุ้มด้วยทองคำเปลว พระประธานในวิหารสร้างด้วยอิฐถือปูน หุ้มด้วยทองคำเปลว พระพุทธรูปในวิหารสร้างด้วยอิฐถือปูน หุ้มด้วยทองคำเปลว 4 องค์ พระพุทธรูปเนื้อทองแดง และเจดีย์ นอกจากนี้วัดยังให้ทางโรงเรียน และอนามัยใช้สถานที่ในบริเวณวัด
วัดพระธาตุสบแวน

วัดพระธาตุสบแวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหย่วน อำเภอเชียงคำ จังหวัดพะเยา ในชุมชนชาวไทลื้อ
วัดพระธาตุสบแวนตั้งวัดเมื่อ พ.ศ. 2223 ได้รับพระราชทานวิสุงคามสีมาเมื่อ พ.ศ. 2440 บริเวณวัดอยู่บริเวณจุดบรรจบของแม่น้ำสองสายคือ แม่น้ำแวนกับแม่น้ำฮ่อง วัดจึงได้ชื่อว่า "วัดสบแวน"
วัดประดิษฐานพระธาตุเจดีย์ที่มีความเก่าแก่ สันนิษฐานว่าน่าจะมีอายุราว 800 ปี ภายในองค์พระธาตุได้บรรจุเส้นพระเกศา และกระดูกส่วนคางของพระพุทธเจ้าไว้ แม้ผ่านการบูรณะมาหลายต่อหลายครั้ง แต่องค์พระธาตุก็ยังคงได้รับการรักษาศิลปะล้านนาแบบเดิมไว้ คือมีฐานสี่เหลี่ยม องค์เจดีย์ทาสีขาว องค์ระฆังเป็นสีทอง ส่วนยอดมีฉัตรทอง มีกำแพงแก้วล้อมรอบ มีรูปปั้นสิงห์อยู่ทั้งสี่มุม บริเวณทางเข้ามีรูปปั้นสิงห์อีกด้านละ 2 ตัว ด้านหน้ามีหอระฆังสีขาว ประดับด้วยปูนปั้นรูปหงส์และนกยูง ตกแต่งด้วยกระจกชิ้นเล็ก ๆ
วัดมีศาลาหอประวัติไทลื้อ (ศาลา 13 ห้อง) ที่ตั้งอยู่ข้างวิหาร บริเวณวัดมีต้นจามจุรีขนาดใหญ่ อายุกว่าร้อยปี
เจ้าเวียงชื่น บุตรรัตน์

เจ้าเวียงชื่น บุตรรัตน์ (สกุลเดิม เทพวงศ์) หรือมีชื่อในภาษาไทยว่า เมืองชื่น เป็นธิดาคนที่สองของน้อยเทพวงษ์ อดีตเจ้าผู้ครองเมืองแพร่ เธอสมรสกับพระยาราชวงศ์ (บุญศรี บุตรรัตน์) ซึ่งถูกวางตัวให้เป็นเจ้าผู้ครองเมืองแพร่คนถัดไป ทว่าหลังเหตุการณ์กบฏเงี้ยว เจ้าเวียงชื่นและพระยาราชวงศ์ผู้สามี ได้พร้อมใจกันก่ออัตวินิบาตกรรมด้วยการดื่มยาพิษจนถึงแก่กรรมเคียงข้างกันเมื่อช่วงเดือนตุลาคม พ.ศ. 2445 ไม่ยอมให้รัฐบาลสยามจับกุมคุมขัง ริบทรัพย์ หรือถอดยศ
ประวัติ.
เจ้าเวียงชื่น หรือเจ้าเมืองชื่น เป็นพระธิดาคนที่สองจากทั้งหมดเจ็ดคนของน้อยเทพวงษ์ อดีตเจ้าผู้ครองเมืองแพร่ กับบัวไหล ชายาคนที่สองของบิดา แต่ประสูติเมื่อปีใดนั้นไม่เป็นที่ปรากฏ มีเจ้าพี่เพียงคนเดียว คือ เจ้ากาบคำ วราราช และมีเจ้าน้อง คือ เจ้าสุพรรณวดี ณ น่าน เจ้ายวงคำ เตมิยานนท์ เจ้ายวงแก้ว เทพวงศ์ คุณหญิงหอมนวล ราชเดชดำรง และเจ้าอินทร์แปลง เทพวงศ์ นอกจากนี้ยังมีพี่น้องต่างมารดาอีกเจ็ดคน
เจ้าเวียงชื่นสมรสกับพระยาราชวงศ์ (บุญศรี บุตรรัตน์) มีบุตรด้วยกันสามคนคือ เจ้าอินทร์ตุ้ม ศรีจันทร์แดง เจ้าอินทร์สม เทพวงศ์ และเจ้าดาวคำ ศรุตานนท์ แต่หลังเจ้ากาบคำผู้เป็นพี่สาว ถึงแก่กรรม เจ้าอุปราช (น้อยเสาร์ วราราช) สามีของเจ้ากาบคำ ผู้เป็นพี่เขยใหญ่ ก็ถูกลดบทบาทการทำงานลงไป เจ้าพิริยเทพวงษ์ เจ้าผู้ครองเมืองแพร่ ไว้วางพระทัยสามีของเจ้าเวียงชื่น คือพระยาราชวงศ์มากขึ้นโดยลำดับ และวางตัวไว้หวังใจให้เป็นเจ้าผู้ครองเมืองแพร่คนถัดไป
ในกาลต่อมาเจ้าผู้ครองนครทางตอนเหนือของอาณาจักรสยามมีแนวคิดที่จะเป็นอิสระจากสยาม ก่อให้เกิดกบฏเงี้ยวขึ้นเมื่อวันที่ 25 กรกฎาคม พ.ศ. 2445 และถูกทางการสยามปราบปรามอย่างรุนแรงเวลาต่อมา รัฐบาลสยามได้ทำการปลดเจ้าพิริยเทพวงษ์ลงเป็นไพร่ ให้เรียกว่า "น้อยเทพวงษ์" พร้อมกับยึดคุ้มหลวงและทรัพย์สมบัติ ส่วนบัวไหลถูกถอดและถูกริบเครื่องราชอิสริยาภรณ์จุลจอมเกล้า ชั้นตติยจุลจอมเกล้า จากเหตุการณ์ดังกล่าว ทางการสยามได้เพ่งเล็งพระยาราชวงศ์และเจ้าเวียงชื่นมากเป็นพิเศษว่าอาจมีส่วนหรือรู้เห็นเป็นใจให้เงี้ยวก่อกบฏ ทางการสยามได้ทำการสอบสวนเจ้านายเมืองแพร่ซึ่งกำลังตกอยู่ในสภาวะตึงเครียดหลังการปราบปรามอย่างหนักของสยาม ผลปรากฏว่า เจ้ายวงคำให้การซัดทอดว่าเจ้าเวียงชื่น พี่สาว กับแม่เจ้าบัวไหล มารดา เป็นผู้มีส่วนเกี่ยวข้องกับกบฏเงี้ยวอย่างมีนัยสำคัญ หลังจากนั้นเจ้าเวียงชื่นและพระยาราชวงศ์ผู้สามี ได้พร้อมใจกันก่ออัตวินิบาตกรรมด้วยการดื่มยาพิษจนถึงแก่กรรมเคียงข้างกัน ไม่ยอมให้รัฐบาลสยามจับกุมคุมขัง ริบทรัพย์ หรือถอดยศ ภายในคุ้มเจ้าราชวงศ์เมืองแพร่ (ปัจจุบันคุ้มดังกล่าวถูกรื้อไปแล้ว) และหลังการถึงแก่กรรมของเจ้าเวียงชื่น เจ้านายเมืองแพร่ยังเผชิญกับการลงโทษ ฐานที่เป็นผู้ไม่จงรักภักดีต่อสยาม ด้วยการล้มล้างเจ้านายเมืองแพร่ ยึดคุ้มหลวง ยึดทรัพย์สมบัติ ถอดราชศักดิ์เจ้านาย นำชายาและบุตรธิดาที่เหลืออยู่ของเจ้าผู้ครองเมืองแพร่คนก่อนไปกักตัวไว้ที่กรุงเทพมหานคร พร้อมกับส่งข้าราชการชาวสยามมาปกครองเมืองแพร่แทนทั้งหมด
วิลเลียม เพ็ตติ เอิร์ลที่ 2 แห่งเชลเบิร์น

วิลเลียม เพ็ตติ เอิร์ลที่ 2 แห่งเชลเบิร์น (2 พฤษภาคม 1737 – 7 พฤษภาคม 1805) เป็นรัฐบุรุษชาวแองโกล–ไอริชจากพรรควิก ดำรงตำแหน่งรัฐมนตรีว่าการกระทรวงมหาดไทยคนแรกในปี 1782 และต่อมาเป็นนายกรัฐมนตรีในช่วงปี 1782–1783 ซึ่งตรงกับช่วงท้าย ๆ ของสงครามประกาศอิสรภาพอเมริกา เขาประสบความสำเร็จในการรักษาสันติภาพกับอเมริกา และความสำเร็จนี้ยังคงเป็นมรดกที่โดดเด่นที่สุดของเขา
ลอร์ดเชลเบิร์นเกิดในดับลินและใช้ชีวิตช่วงวัยเด็กในไอร์แลนด์ หลังจบการศึกษาจากมหาวิทยาลัยอ็อกซ์ฟอร์ด เขารับราชการเป็นทหารในกองทัพอังกฤษในช่วงสงครามเจ็ดปี เพื่อเป็นการตอบแทนสำหรับวีรกรรมอันกล้าหาญในยุทธการที่คลอสเตอร์แคมเปน เพ็ตติได้รับแต่งตั้งให้เป็นราชองครักษ์ของพระเจ้าจอร์จที่ 3 เขาผันตัวเข้าสู่วงการการเมือง และดำรงตำแหน่งสมาชิกสภาผู้แทนราษฎรในปี 1760 เมื่อพ่อของเขาเสียชีวิตในปี 1761 เขาได้รับสืบทอดตำแหน่งเป็นเอิร์ลที่ 2 แห่งเชลเบิร์นและได้เข้าร่วมประชุมในสภาขุนนาง
ในปี 1766 เชลเบิร์นได้รับแต่งตั้งเป็น Southern Secretary (เทียบได้กับตำแหน่งรัฐมนตรีว่าการกระทรวงการต่างประเทศในปัจจุบัน) เขาดำรงตำแหน่งนี้อยู่เป็นเวลา 2 ปี เขาออกจากตำแหน่งระหว่างวิกฤตการณ์คอร์ซิกาและเข้าร่วมฝ่ายค้าน หลังจาก รัฐบาลนอร์ท ที่นำโดยเฟรเดอริก นอร์ทล่มสลาย เอิร์ลเชลเบิร์นเข้าร่วมรัฐบาลใหม่ภายใต้การนำของลอร์ดร็อกกิงแฮม เขาได้รับตำแหน่งนายกรัฐมนตรีในปี 1782 หลังจากการถึงแก่อสัญกรรมของร็อกกิงแฮม ขณะที่สงครามอเมริกายังคงดำเนินอยู่
เขาสูญเสียอำนาจและอิทธิพลหลังพ้นจากตำแหน่งเมื่ออายุ 45 ปีในปี 1783 เชลเบิร์นรู้สึกเสียใจที่อาชีพของเขาพังทลาย แม้จะดำรงตำแหน่งสำคัญมากมายตลอด 17 ปี และแสดงให้เห็นถึงทักษะการอภิปรายที่ยอดเยี่ยม แต่เขาโทษตัวเองที่ด้อยการศึกษา แม้จะมีการศึกษาที่ดีเหมือนคนทั่วไป แต่เขาประสบปัญหาในชีวิตเพราะมักจะคบหาสมาคมกับคนที่ฉลาดแต่ไม่เป็นที่นิยม
บู๊ขิวเตี้ยน

บู๊ขิวเตี้ยน (เสียชีวิต ค.ศ. 255) มีชื่อในภาษาจีนกลางว่า กว้านชิว เตี้ยน  ชื่อรอง จื่อปาง  เป็นขุนนางของรัฐวุยก๊กในยุคสามก๊กของจีน เป็นบุตรชายคนโตของบู๊ขิวเขียมขุนพลและขุนนางของรัฐวุยก๊ก หลังจากจักรพรรดิโจฮองถูกสุมาสูบังคับให้สละราชบัลลังก์ บู๊ขิวเตี้ยนแนะนำบู๊ขิวเขียมผู้บิดาให้ก่อกบฏต่อสุมาสูและส่งกำลังทหารออกจากนครหลวงลกเอี๋ยง แต่ต่อมาไม่นานบู๊ขิวเตี้ยนก็ถูกสังหาร
ประวัติ.
บู๊ขิวเตี้ยนเป็นชาวอำเภอเหวินสี่ ("เหวินสี่เซี่ยน") เมืองฮอตั๋ง (河東 "เหอตง") ซึ่งปัจจุบันคืออำเภอเหวินสี่ มณฑลชานซี บู๊ขิวเตี้ยนเป็นบุตรชายคนโตของบู๊ขิวเขียม (毌丘儉 "กว้านชิว เจี่ยน") ขุนพลของวุยก๊กผู้มียศเป็นขุนพลพิทักษ์ภาคตะวันออก (鎮東將軍 "เจิ้นตงเจียงจฺวิน") ปู่ของบู๊ขิวเตี้ยนคือกว้านชิว ซิง  รับราชการเป็นเจ้าเมืองของเมืองอู่เวย์ ("อู่เวย์จฺวิ้น") ในรัฐวุยก๊ก บู๊ขิวเตี้ยนยังมีน้องชายชื่อกว้านชิว จง (毌丘宗) และน้องชายคนอื่น ๆ อีก 3 คน บู๊ขิวเตี้ยนเป็นผู้มีชื่อเสียงในนครหลวงลกเอี๋ยง (洛陽 "ลั่วหยาง")
ในปี ค.ศ. 254 เมื่อโจฮองจักรพรรดิลำดับที่ 3 ของรัฐวุยก๊กถูกสุมาสูผู้สำเร็จราชการแทนพระองค์ปลดจากตำแหน่งจักรพรรดิลงเป็นเจอ๋อง (齊王 "ฉีหวาง") บู๊ขิวเตี้ยนพูดกับบู๊ขิวเขียมผู้บิดาว่า "ใต้เท้าปกครองดินแดนด้วยความรับผิดชอบใหญ่หลวง รัฐกำลังถูกพลิกคว่ำ แต่ใต้เท้ายังคงปกป้องตัวเองอย่างเงียบ ๆ ย่อมจะถูกตำหนิจากทั้งแผ่นดิน" แล้วแนะนำบิดาให้ก่อกบฏเพื่อเข้าโจมตีสุมาสู
ในปี ค.ศ. 255 ในวันก่อนหน้าที่บู๊ขิวเขียมจะก่อกบฏต่อสุมาสู เวลานั้นบู๊ขิวเตี้ยนดำรงตำแหน่งเป็นขุนนางตรวจสอบจัดการเอกสาร (治書侍御史 "จื้อชูชื่อ-ยฺวี่ฉื่อ") ได้ลอบพาสมาชิกในครอบครัวหนีไปอยู่บนภูเขาหลิงชาน (靈山) ในอำเภอซินอาน (新安縣 "ซินอานเซี่ยน") แต่ต่อมาไม่นานภูเขาหลิงซานถูกโจมตี ตัวบู๊ขิวเตี้ยนพร้อมครอบครัวถูกจับกุมและถูกประหารชีวิต
ซอมบี้ (อัลบั้มเอเวอร์โกลว์)

ซอมบี้ เป็นอัลบั้มซิงเกิลที่ห้าของเกิร์ลกรุ๊ปเกาหลีใต้ เอเวอร์โกลว์ อัลบั้มนี้ออกจำหน่ายโดย เยฺว่หฺวาเอนเตอร์เทนเมนต์ เมื่อวันที่ 10 มิถุนายน ค.ศ. 2024 และมีทั้งหมดสามเพลง รวมถึงซิงเกิลหลักชื่อเดียวกันกับเพลงซอมบี้
ความเป็นมาและการเปิดตัว.
เมื่อวันที่ 2 พฤษภาคม ค.ศ. 2024 ในคอนเสิร์ต [All My Girls] ที่ โตเกียว สมาชิกของ เอเวอร์โกลว์ กล่าวว่า "พวกเรากำลังทำงานอย่างหนักในการเตรียมการคัมแบ็ก โปรดรอคอยที่จะเห็นด้านของเราที่เราไม่เคยแสดงมาก่อน"
เมื่อวันที่ 20 พฤษภาคม เอเวอร์โกลว์ ประกาศการเปิดตัวอัลบั้มซิงเกิลที่ห้าของพวกเขา "ซอมบี้" ในวันที่ 10 มิถุนายน หนึ่งวันต่อมา ได้มีการเปิดเผยตารางการโปรโมต
เมื่อวันที่ 29 พฤษภาคม ได้มีการเปิดเผยรายชื่อเพลง และได้ประกาศให้ "ซอมบี้" เป็นซิงเกิลหลัก
ทีเซอร์มิวสิกวิดีโอสำหรับ "ซอมบี้" ได้เปิดตัวเมื่อวันที่ 3 และ 4 มิถุนายน
เมื่อวันที่ 7 มิถุนายน ได้เปิดตัววิดีโอทีเซอร์รวมไฮไลท์
อัลบั้มซิงเกิลได้ออกจำหน่ายพร้อมกับมิวสิกวิดีโอสำหรับ "ซอมบี้" ในวันที่ 10 มิถุนายน
การโปรโมต.
หลังจากการเปิดตัว "ซอมบี้" ในวันที่ 10 มิถุนายน ค.ศ. 2024 เอเวอร์โกลว์ ได้จัดงานแสดงสดเพื่อแนะนำอัลบั้มและเพลงในอัลบั้ม และรวมถึงการเชื่อมโยงกับฐานแฟนคลับของพวกเขา
เครดิตและผู้มีส่วนร่วม.
ดัดแปลงจากโน้ตไลเนอร์ของอัลบั้มซิงเกิล
<templatestyles src="Col-begin/styles.css"/>
ชาร์ต.
<templatestyles src="Div col/styles.css"/>
คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์

คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์ เป็นคณะวิชาที่ได้รับการจัดตั้ง ณ วิทยาเขตกำแพงแสน เป็นหน่วยงานในสังกัดมหาวิทยาลัยเกษตรศาสตร์ วิทยาเขตกำแพงแสน เปิดสอนหลักสูตรวิทยาศาสตรบัณฑิต วิทยาศาสตรมหาบัณฑิต และปรัชญาดุษฎีบัณฑิต โดยได้รับอนุมัติจากทบวงมหาวิทยาลัย เมื่อวันที่ 1 กรกฎาคม พ.ศ. 2537 และเปิดรับนิสิตเข้าศึกษาในภาคต้น ปีการศึกษา 2537 เป็นรุ่นแรก ปี พ.ศ. 2548 ได้รับจัดตั้งเป็นคณะวิชาในชื่อ "คณะวิทยาศาสตร์การกีฬา" ปี พ.ศ. 2567 สภามหาวิทยาลัยฯ ได้อนุมัติให้เปลี่ยนชื่อเป็น "คณะวิทยาศาสตร์การกีฬาและสุขภาพ" เพื่อรองรับโครงการ “อุทยานการแพทย์” ของมหาวิทยาลัย และอยู่ระหว่างการเตรียมเปิดหลักสูตรเพิ่มเติม อาทิ กายภาพบำบัด เป็นต้น
ประวัติ.
ในปี พ.ศ. 2535 ได้มีการจัดตั้ง ″ภาควิชาวิทยาศาสตร์การกีฬา″ ขึ้นเป็นแห่งแรกในประเทศไทยที่มหาวิทยาลัยเกษตรศาสตร์ สังกัดคณะศึกษาศาสตร์ บางเขน ตามการอนุมัติจากทบวงมหาวิทยาลัย ซึ่งประกาศในราชกิจจานุเบกษา เล่มที่ 109 ตอนที่ 120 วันที่ 18 ธันวาคม พ.ศ. 2535 มุ่งเน้นการจัดการศึกษาด้านวิทยาศาสตร์การกีฬา ในระดับมหาบัณฑิต ขณะเดียวกันในช่วงปี พ.ศ. 2545 - พ.ศ. 2546 ได้เปิดรับนิสิตระดับปริญญาตรี ณ วิทยาเขตสุพรรณบุรี โดยใช้สถานที่ ณ วิทยาลัยพลศึกษาจังหวัดสุพรรณบุรี ต่อมาได้ย้ายนิสิตจากวิทยาเขตสุพรรณบุรีมาสังกัดคณะศึกษาศาสตร์ กำแพงแสน (คณะศึกษาศาสตร์และพัฒนศาสตร์) และต่อมาในปี พ.ศ. 2547 ภาควิชาวิทยาศาสตร์การกีฬาได้ดำเนินการโครงการขอจัดตั้งคณะวิทยาศาสตร์การกีฬาขึ้นเป็นคณะใหม่ของมหาวิทยาลัยเกษตรศาสตร์ 
ด้วยการผลักดันของอธิการบดีในสมัยนั้น และ รศ.ดร.สุพิตร สมาหิโต ทำให้ในปี พ.ศ. 2548 ได้มีมติจากที่ประชุมสภามหาวิทยาลัยเกษตรศาสตร์ ในการประชุมครั้งที่ 3/2548 วันที่ 21 มีนาคม พ.ศ. 2548 ให้ยกฐานะ ″ภาควิชาวิทยาศาสตร์การกีฬา″ ขึ้นเป็น ″คณะวิทยาศาสตร์การกีฬา″ สังกัดวิทยาเขตกำแพงแสน ประกาศสภามหาวิทยาลัยเกษตรศาสตร์ ลงวันที่ 24 มีนาคม พ.ศ. 2548 และต่อมาในปี พ.ศ. 2550 คณะวิทยาศาสตร์การกีฬาได้ทำการเปิดรับนิสิตระดับปริญญาตรีในนามของคณะวิทยาศาสตร์การกีฬาเป็นรุ่นแรก โดยจัดการเรียนการสอน ณ วิทยาเขตกำแพงแสน อำเภอกำแพงแสน จังหวัดนครปฐม
ปี พ.ศ. 2567 สภามหาวิทยาลัยเกษตรศาสตร์ ในคราวที่ประชุมครั้งที่ 5/2567 เมื่อวันที่ 29 เมษายน พ.ศ. 2567 ไดัมีมติให้เปลี่ยนชื่อคณะ เป็น “คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์” ทั้งนี้ มหาวิทยาลัยเกษตรศาตร์ได้ออกประกาศมหาวิทยาลัยเกษตรศาสตร์ เรื่อง การแบ่งหน่วยงานภายในคณะวิทยาศาสตร์การกีฬาและสุขภาพ โดยมีผลตั่งแต่วันที่ 15 พฤษภาคม 2567 เป็นต้นไป และเว็บไซต์ราชกิจจานุเบกษาได้เผยแพร่ประกาศมหาวิทยาลัยเกษตรศาสตร์ เรื่อง จัดตั้งส่วนงานของมหาวิทยาลัยเกษตรศาสตร์ (ฉบับที่ 9) 
หน่วยงาน.
ภาควิชา สำนัก สถาบัน และศูนย์ ภายในคณะวิทยาศาสตร์การกีฬา
ทำเนียบคณบดี.
คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์ หรือคณะวิทยาศาสตร์การกีฬา มหาวิทยาลัยเกษตรศาสตร์มีคณบดีมาแล้ว 5 ท่าน ดังรายนามต่อไปนี้
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
อันดับและมาตรฐาน.
ผลการจัดอันดับแยกตามสาขา The THE World University Ranking by Subject 2019 พบว่าในกลุ่ม Life Sciences สาขา Sport Science ที่เป็นสาขาของ คณะวิทยาศาสตร์การกีฬา มหาวิทยาลัยเกษตรศาสตร์ ได้รับการจัดอันดับในอันดับที่ 501-600 ของโลก 
บุคคลที่มีชื่อเสียง.
คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์ มีบุคลากรและนิสิตเก่าที่สร้างคุณประโยชน์และสร้างชื่อเสียงด้านการกีฬาให้กับประเทศ สามารถดูรายนามนิสิตเก่าและบุคลากรที่มีชื่อเสียงได้ที่#เปลี่ยนทาง
อารีย์ณัฏฐา ชวตานนท์

อารีย์ณัฏฐา ชวตานนท์ ชื่อเล่น มิ้นท์ (15 กันยายน พ.ศ. 2535 –) เป็นนักกีฬาขี่ม้าชาวไทย เธอเป็นตัวแทนของประเทศไทยในโอลิมปิกฤดูร้อน 2020 โดยแข่งทั้งประเภทอีเวนติงบุคคลและทีมบนม้าของเธอที่ชื่อโบลีย์บอว์นพรินซ์ นับเป็นครั้งแรกที่ทีมขี่ม้าจากประเทศไทยผ่านเข้ารอบการแข่งกีฬาโอลิมปิก ทว่าเธอถูกคัดออกเนื่องจากอุบัติเหตุระหว่างช่วงครอสคันทรี
ทั้งนี้ อารีย์ณัฏฐาได้ลงแข่งศิลปะการบังคับม้าและกระโดดข้ามเครื่องกีดขวางระดับนานาชาติ ก่อนที่จะเปลี่ยนเป็นอีเวนติงใน พ.ศ. 2559
พระธรรมวชิรนายก (ปรีชา อภิวณฺโณ)

ประวัติ.
ชาติภูมิ.
ชื่อ ปรีชา นามสกุล จันทรัตน์ ชาตะ วันที่ 11 ธันวาคม พ.ศ. 2492 (วันอาทิตย์ แรม 6 ค่ำ เดือน 1 ปีฉลู) ณ บ้านเหนือ ตำบลบางงาม (ปัจจุบันอยู่ในเขตตำบลวังหว้า) อำเภอศรีประจันต์ จังหวัดสุพรรณบุรี
เป็นบุตรคนที่ 2 ในจำนวน 5 คน ของนายฉุย นามสกุล จันทรัตน์ กับนางช่าย นามสกุล สุขเสมอ
อุปสมบท.
บรรพชาและอุปสมบท วันที่ 17 พฤษภาคม พ.ศ. 2513 (วันอาทิตย์ ขึ้น 13 ค่ำ เดือน 6 ปีจอ) ณ พัทธสีมาวัดเกาะ ตำบลวังหว้า อำเภอศรีประจันต์ จังหวัดสุพรรณบุรี โดย
พระครูวรนาถรังษี (ปุย ปุญฺญสิริ) วัดเกาะ เป็นพระอุปัชฌาย์
พระปลัดบุญเหลือ อตฺถโกวิโท (ภายหลังได้รับพระราชทานสมณศักดิ์ที่ พระครูโสภณอรรถโกวิท) วัดสระกระโจม เป็นพระกรรมวาจาจารย์
พระเฉลี่ย สิริธโร (ภายหลังได้รับพระราชทานสมณศักดิ์ที่ พระปริยัติคุณาภรณ์) วัดธัญญวารี เป็นพระอนุสาวนาจารย์
ได้รับฉายาทางพระพุทธศาสนาว่า อภิวณฺโณ [อะ - พิ - วัน - โน]
เป็นศิษย์พระครูวรนาถรังษี (ปุย ปุญฺญสิริ) วัดเกาะ อำเภอศรีประจันต์ จังหวัดสุพรรณบุรี อุปสมบทแล้วจำพรรษาและศึกษาพระปริยัติธรรมยังสำนักเรียนวัดดอนเจดีย์ อำเภอดอนเจดีย์ จังหวัดสุพรรณบุรี ในสมัยพระวิบูลเมธาจารย์ (เก็บ ภทฺทิโย) เป็นเจ้าอาวาส
กระทั่งย้ายมาจำพรรษาที่วัดราชบุรณราชวรวิหาร กรุงเทพมหานคร ในสมัยพระราชพฤฒาจารย์ (เชียง อินฺทโชโต) เป็นเจ้าอาวาส จวบจนได้รับแต่งตั้งเป็นผู้ช่วยเจ้าอาวาส และเป็นเจ้าอาวาส ตามลำดับ
ซีแอล (แร็ปเปอร์)

อี แช-ริน (เกาหลี: 이채린; เกิด 26 กุมภาพันธ์ ค.ศ. 1991) เป็นที่รู้จักในชื่อ ซีแอล เป็นแร็ปเปอร์ นักร้อง และนักแต่งเพลงชาวเกาหลีใต้ เกิดที่ประเทศเกาหลีใต้ เธอใช้ชีวิตช่วงต้นส่วนใหญ่ในญี่ปุ่นและฝรั่งเศส ซีแอลเปิดตัวเป็นสมาชิกของเกิร์ลกรุป ทูเอนีวัน ในปี 2009 ซึ่งต่อมากลายเป็นหนึ่งในเกิร์ลกรุปเกาหลีใต้ที่ได้รับความนิยมสูงสุดทั่วโลก ในฐานะศิลปินเดี่ยว ซีแอลเปิดตัวด้วยซิงเกิล "The Baddest Female" ในเดือนพฤษภาคม 2013 และปล่อยเพลงเดี่ยว "MTBD" ในเดือนกุมภาพันธ์ 2014 ซึ่งเป็นส่วนหนึ่งของอัลบั้มสตูดิโอสุดท้ายของ 2NE1 "Crush" 
หลังจากที่วงหยุดพักไปในช่วงปลายปี 2015 ซีแอล ก็ได้เริ่มต้นอาชีพเดี่ยวด้วยการปล่อยซิงเกิลเดี่ยว "Hello Bitches" (2015) และ "Lifted" (2016) ซิงเกิลหลังทำให้ ซีแอล กลายเป็นศิลปินเดี่ยวหญิงชาวเกาหลีคนแรกที่ได้เข้าสู่ "บิลบอร์ดฮอต 100" และเป็นศิลปินเกาหลีคนที่สามที่ทำได้โดยรวม ในเดือนพฤศจิกายน 2016 วายจี ได้ประกาศยุบวง ทูเอนีวัน หลังจากพักวงไปเกือบสองปี และต่อมา ซีแอลก็ยังคงอยู่ภายใต้สังกัดเดิม ไม่นานหลังจากออกจาก วายจี ในเดือนธันวาคม 2019 เธอก็ปล่อยโปรเจ็กต์EP เดี่ยวของเธอ "In the Name of Love" (2019) ซึ่งประกอบด้วยหกเพลงที่เขียนขึ้นในช่วงสามปีนับตั้งแต่ซิงเกิลก่อนหน้าของเธอ "Lifted" อัลบั้มเปิดตัวในสตูดิโอของเธอ "Alpha" วางจำหน่ายในเดือนตุลาคม 2021
ซีแอลอยู่ในอันดับที่ 2 และ 25 ในผลสำรวจความคิดเห็นของผู้อ่านเกี่ยวกับ100บุคคลผู้ทรงอิทธิพลที่สุดในโลกของนิตยสารไทม์ "ในปี 2015 และ 2016 ตามลำดับ เธอปรากฏตัวในรายชื่อ Forbes" 30 Under 30 Asia (2019) และได้รับการเสนอชื่อให้เป็นสมาชิกเกิร์ลกรุปที่ดีที่สุดตลอดกาลโดย "เดอะการ์เดียน" นอกเหนือจากด้านดนตรีแล้ว เธอยังได้รับการยอมรับว่าเป็นไอคอนแห่งสไตล์โดยสื่อสิ่งพิมพ์จำนวนมากทั่วโลก
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด
พันธมิตร ประพันธ์

พันธมิตร ประพันธ์ ชื่อเล่น มิตซู (12 กันยายน พ.ศ. 2546 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งปีกให้กับพีที ประจวบ ในไทยลีก และทีมชาติไทย
อาชีพสโมสร.
พันธมิตรได้ผ่านสถาบันสโมสรฟุตบอลชลบุรีและได้รับการเปิดตัวในไทยลีกเมื่อครั้งที่พบกับสโมสรฟุตบอลสุพรรณบุรีในเดือนกุมภาพันธ์ พ.ศ. 2565 ซึ่งทีมของเขาเป็นฝ่ายแพ้ 2 ประตูต่อ 1 แล้วเขายิงประตูแรกให้แก่สโมสรในเกมเยือนที่พบกับสโมสรฟุตบอลสมุทรปราการ ซิตี้ 1 ประตูต่อ 2 ในเดือนมีนาคม ค.ศ. 2565
ส่วนใน พ.ศ. 2565 พันธมิตรได้รับการส่งตัวไปสโมสรฟุตบอลสมุทรปราการ ซิตี้ แบบยืมตัวเพื่อแข่งในไทยลีก 2
อาชีพระดับนานาชาติ.
พันธมิตรลงแข่งให้แก่ฟุตบอลทีมชาติไทยรุ่นอายุไม่เกิน 20 ปี ในศึกฟุตบอลอาเซียนชิงแชมป์เยาวชนอายุไม่เกิน 19 ปี 2022
ประธานาธิบดีเอกวาดอร์

ประธานาธิบดีเอกวาดอร์  มีชื่อทางการว่า ประธานาธิบดีตามรัฐธรรมนูญแห่งสาธารณรัฐเอกวาดอร์  ดำรงตำแหน่งประมุขแห่งรัฐและหัวหน้ารัฐบาลแห่งประเทศเอกวาดอร์ ถือเป็นตำแหน่งทางการเมืองสูงสุดในประเทศในฐานะหัวหน้าฝ่ายบริหาร ประธานาธิบดีดำรงตำแหน่งได้เพียง 2 สมัย สมัยละ 4 ปี ตามรัฐธรรมนูญฉบับปัจจุบัน ก่อนหน้านั้น ประธานาธิบดีดำรงตำแหน่งได้เพียงสมัยเดียว
ประธานาธิบดีเอกวาดอร์คนปัจจุบันคือดานิเอล โนโบอา เขาได้รับเลือกตั้งใน ค.ศ. 2023 และในปัจจุบันเป็นประธานาธิบดีที่อายุน้อยที่สุดในประวัติศาสตร์ประเทศ
กรมกิจลับสหรัฐ

บริการการตำรวจลับสหรัฐ (United States Secret Service) ย่อเป็น USSS เป็นหน่วยงานสังกัดกระทรวงความมั่นคงภายในสหรัฐ ทำหน้าที่สืบสวนอาชญากรรมทางเศรษฐกิจ รวมถึงทำหน้าที่ปกป้องประธานาธิบดี และบุคคลสำคัญอื่นๆที่ได้ระบุไว้ กล่าวคือเป็นหน่วยงานที่ทำหน้าที่ในเชิงตำรวจลับแห่งชาติ 
บริการการตำรวจลับสหรัฐก่อตั้งในปี 1865 สังกัดกระทรวงการคลังสหรัฐ เนื่องจากถูกวางบทบาทให้สืบหาอาชญากรที่ปลอมธนบัตรดอลลาร์สหรัฐ ต่อมาในปี 2003 มีการโอนย้ายเข้าสังกัดกระทรวงความมั่นคงภายในซึ่งตั้งขึ้นใหม่ และมีบทบาทเพิ่มเติมในการต่อต้านอาชญากรรมทางเทคโนโลยี
ในปัจจุบัน บริการการตำรวจลับสหรัฐ ได้รับมอบหมายภารกิจจากสภาคองเกรสให้ทำหน้าที่สองส่วน ส่วนแรกคือภารกิจปกป้องผู้นำและบุคคลสำคัญของชาติ อาคันตุกะต่างชาติ ส่วนที่สองคือภารกิจสืบหาอาชญากรที่กระทำความผิดอันจะก่อผลเสียร้ายแรงต่อระบบการเงินและโครงสร้างพื้นฐาน